אדם קופלנד

תחילת קריירת ההיאבקות

קופלנד, שגודל בעוני יחסי על ידי אמו שעבדה בשתי עבודות כדי לפרנס אותו, מעולם לא הכיר את אביו, או אפילו ראה תמונה שלו. הוא היה חובב היאבקות מגיל צעיר, והמתאבקים האהובים עליו היו האלק הוגאן, שון מייקלס וברט הארט. עוד בילדותו התחבר עם ג'ייסון רסו ("כריסטיאן") שהתגורר אף הוא באוראנג'וויל, ויחדיו נהגו השניים לצפות במופעי היאבקות בטלוויזיה, באולם הקטן באורנג'וויל ומדי פעם גם במופעים הגדולים של ה-WWF במייפל ליף סנטר שבטורונטו.
בגיל 18 ראה קופלנד מודעה בעיתון ה"טורונטו סטאר", המכריזה על תחרות חיבורים בה מתבקשים הכותבים להסביר מדוע ברצונם להיות מתאבקים מקצועיים. הפרס המובטח למנצח היה הכשרה מקצועית בבית ספר להיאבקות בטורונטו, בסך 3,000 דולרים. קופלנד, שחלומו הגדול היה להפוך למתאבק ב-WWF, שלח חיבור וזכה בתחרות.
הוא התחיל את קריירת ההיאבקות שלו בארגונים קטנים ומקומיים בקנדה ונהג להופיע עם מתאבקים מתחילים אחרים באזור צפון מניטובה שבקנדה ובמקומות נידחים נוספים, לרוב לעיני קהל שלא מנה יותר מכמה עשרות אנשים. בהמשך, הופיע גם ביפן וארצות הברית תחת שם הבמה הפרובוקטיבי "סקסטון הארדקסל" (Sexton Hardcastle). במופעים אלו זכה קופלנד לפופולריות רבה אשר התבטאה בהחלטת תסריטאי הארגונים לאפשר לו לזכות בתארים רבים.

WWE

ב-1998 הצטרף קופלנד לארגון ה-WWF, לימים ה-WWE, תחת שם הבמה "אדג'". סיפור הרקע שנכתב עבור דמותו בתחילה תיאר אותה כדמות בודדה אשר נהגה לשוטט ברחבי עירה ולהכות עוברים ושבים. דמותו של קופלנד זכתה אט-אט לפופולריות בקרב מעריצי התחום ותסריטאי הארגון החליטו לצוותו לכריסטיאן, עמו שיתף פעולה בעבר במופעי ההיאבקות הקטנים בתחילת דרכו. על פי העלילה, קייג', אשר הוצג כאחיו של קופלנד בעלילה הבדיונית, שכנע אותו להצטרף אליו ולמתאבק אחר כצוות אשר נודע בשם The Brood. לאחר פיתולי עלילה רבים החליטו תסריטאי הארגון להציב את קייג' וקופלנד כצמד בנפרד מכל הקבוצות האחרות. לצד הפופולרית הרבה לה זכה הצמד, הוא זכה אף בתריסר זכיות באליפות הזוגות של ה-WWE, יותר משהעניק התסריט לכל צמד מתאבקים אחר.

רומן עם ליטה

ב-2005 נודע כי קופלנד ניהל רומן עם המתאבקת איימי דומאס, אשר הופיעה ב-WWE בדמות המתאבקת ליטה. דומאס הייתה באותו הזמן חברתו לחיים של המתאבק מאט הארדי והחשיפה גררה ביקורת רבה כלפיה וכלפי מאהבה. כדרכי ה-WWE הסיפור שולב לבסוף בעלילה לאחר שדמותה של דומס הפכה למנהלת של דמותו של קופלנד והעלילה גרסה כי בגדה עמו בבעלה הבדיוני - דמות המתאבק קיין. עם הגיעה של עלילה זו לשיאה בקרב מבוים בין קופלנד לג'ייקובס התערב הארדי בצעד לא מתוכנן ולא לפי התסריט ופנה בדברים לדומס וקופלנד. תסריטאי הארגון ניצלו תפנית לא צפויה זו ושילבו גם אותה בעלילות המתאבקים, אשר הפכו מאותה עת לאויבים מרים במופעי ההיאבקות.

זכיות בתארים

דמותו של קופלנד זכתה לפופולריות רבה גם ללא קייג', והחל מ-2006 בלטה במסגרת עלילות מופעי ההיאבקות תוך שהיא מתעמתת ואף מנצחת מספר פעמים את דמויותיהם של בטיסטה וג'ון סינה הנחשבים לבכירי המתאבקים ב-WWE.
דמותו של קופלנד המשיכה לזכות בתארים רבים והופיעה במופעי הקרבות המבוימים הגדולים ביותר של הארגון. בשיא הפופולריות שלה הפכה דמותו של קופלנד לדמות הנבל הראשי בעלילות ה-WWE. למרות פרישתה ב-2008 והעדרותה ממופעי הארגון, זכתה דמותו לפופולריות מחודשת עם חזרתה כחמישה חודשים לאחר מכן וזכייתה באליפות ה-WWE. למרות שהפסידה את תארה מספר פעמים, כמעט תמיד הצליחה דמותו של קופלנד להשיב לעצמה את חגורת האליפות בדרכים מעוררות מחלוקת.

פציעה, שיבה לזירה ופרישה

במהלך סיבוב הופעות עולמי שערך ה-WWE ביולי 2009, נפצע באופן חמור דמותו של קופלנד ברגלו. קופלנד שהחזיק עם כריס ג'ריקו בתואר אליפות הזוגות של ה-WWE נאלץ לוותר עליו ולפרוש מפעילות למשך זמן רב.
במסגרת אירוע רויאל ראמבל שנערך בינואר 2010, חזרה דמותו של קופלנד לזירה כדמות "הטוב" וניצחה את יריבו המיתולוגית ג'ון סינה. זכייה זו איפשרה לו להשתתף בקרב על אליפות העולם במשקל כבד באירוע רסלמניה 26, קרב בו ניצח. בעקבות הדראפט שנערך כחודש אחרי, עברה דמותו לתוכנית Raw בה הסתכסך עם שותפו לשעבר להיאבקות רנדי אורטון.
מאוחר יותר השתתף והפסיד דמותו של אדג' בקרב מרובע על תואר "אלוף ה-WWE", כנגד דמויותיהם של שיימוס, ג'ון סינה ורנדי אורטון. ב-20 בספטמבר 2010 החלה להתעמת דמותו עם דמותו של מנכ"ל ה-Raw, שבתמורה שיבץ אותו לקרבות קשים. במקביל פצחה דמותו בעימות עם הדמות ג'ק סוואגר ואף ניצח אותו. לאחר ניצחונו זה הודיעה דמות המנכ"ל על העברתו של אדג' לסמקדאון, שם הסתכסך אדג' עם אלוף העולם במשקל כבד קיין. בקרב בין שתי הדמויות שמר קיין על תוארו אך הותקף בידי אדג' לאחר הקרב.
באירוע TLC: שולחנות, סולמות וכיסאות, נקבע קרב סולמות מרובע ובו אדג' נלחם נגד קיין, ריי מיסטריו ואלברטו דל ריו, על אליפות העולם במשקל כבד של ה-WWE. לאחר הקרב, אדג' ניצח והפך לאלוף עולם בפעם העשירית. ב-18 בפברואר 2011, ויקי גאררו פיטרה את אדג' בשל הסיבה שאדג' תקף את טדי לונג לכאורה, וויקי נתנה את האליפות לדולף זיגלר אבל טדי לונג חזר במפתיע והחזיר את אדג' לקרב על אליפות העולם נגד זיגלר אדג' ניצח ואחרי הקרב טדי לונג פיטר את דולף זיגלר וברסלמניה אדג' ניצח את אלברטו דל ריו ושמר על אליפות העולם במשקל כבד.
ב-11 באפריל, בתוכנית ערב יום שני Raw, הכריז אדם קופלנד בפתאומיות מוחלטת על פרישה מהיאבקות מקצועית. כתוצאה מפציעה חמורה בצוואר שספג עוד בשנת 2003, אדג' סבל מכאבים רבים ואף חש התחלת שיתוק בידיו. מהמלצות הרופאים ומאיום של שיתוק ואף מוות, אדג' נאלץ לעזוב את ה-WWE לתמיד בזמן שכל הקהל מחא כפיים ואמר "We Miss You Adam" "אנחנו ניתגעגע אליך אדם" בעודו דומע הוא דיבר על כל מה שעבר ב-WWE ואחר כך ראו שהוא יצא מהזירה נכנס לחדר ההלבשה וכל המתאבקים כולל אויבו מחאו לו כפיים וחבקו אותו.

היכל התהילה

בתוכנית Raw של ה-9 בינואר 2012 הוכרז באופן רשמי שקופלנד יכנס להיכל התהילה של ה-WWE.

חיים אישיים

קופלנד היה נשוי פעמיים אשתו הראשונה הייתה אלנה מורלי אחותו של המתאבק שון מורלי המוכר בשם ואל וניס. הם התחתנו ב-8 בנובמבר 2001 והתגרשו אחרי שלוש שנים ב-10 במרץ 2004. אשתו השנייה הייתה ליסה אורטיז איתה התחתן ב אוקטובר 2004 אבל הזוג התגרש בנובמבר 2005.
כיום לקופלנד יש בת שנולדה בדצמבר 2013 מהמתאבקת בת' פיניקס בת זוגו.